《讥谢十三》
宋代·刘敞

利交势相营，义交气相得。千岁若旦暮，万里犹咫尺。

昔我相闻声，但嫌未相识。今我相同游，又恨莫相益。

同时复同道，同官又同籍。平生重结交，然诺亦自惜。

子为太守丞，我为里中客。虽复戒疏数，不应事形迹。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。